Berlingske Tidende, 1806-07-07
Kongen har i Forgaars udstedt følgende Skrivelse til Generalgouverneur Baron von Essen: "Allerede i lang Tid have Vi med Kummer mærket, at al den Møie og Omhu Vi anvende paa alt, hvad der kan fremme Vore troe pommerske Undersaatters sande Nytte og Fordeel, har ved Udførelsen truffet uventede Hindringer, hvorved Vor naadige Hensigter deels ofte ikke ere blevne opfyldte, deels sinkede i deres Virkning ved Tidspilde og Paaberaabelse paa Privilegier. Vi have saaledes overtydet Os om Frilene i den nu gieldende Forfatning, især naar Vi sammenligne dermed de stærkere Fremskridt af tiltagende Folkemængde og Jndtægter, som andre Lande vise, hvor alle disse hindringer ere ophørte; Vi have ogsaa, til endeligt Beviis paa nærværende Statsforfatnings farlige Følger, nylig erfaret, at Vor befaling om det pommerske Landværns Oprettelse er ved den utilbørligste Anvendelse bleven henviist til de tydske Rigsretters Prøvelse, og det paa en Tidspunkt, da Landets Grændse trues af Fiender. - Af alle disse forskiellige Aarsager og at det sidst indtrufne Optrin, samt for at fremme Landets Sikkerhed have Vi fundet Os nødsaget til, hermed at erklære at nærværende Statsforfatning i vore tydske Staterskal være ophævet fra denne Dag og Landstænderne tilligemed Landraaderne og alle dertilhenhørende Indretninger og Forfatninger aldeles afskaffede. - Men da Vi paa den ene Side have indseet Nødvendigheden i at fatte denne Beslutning, have Vi paa den anden Side troet, at Vi ikke kunde paa en mere overtydende Maade lægge for Dagen, at Vor naadige Hensigt ene er, at fremme Vore tydske Undersaatters Lykke, men ingenlunde at paalægge dem nye trykkende Pligter, end ved at indføre den svenske Statsforfatning i Vore tydske Stater. Som Konge over et frit og Loven adlydende Folk have Vi den særdeles Tilfredshed ved denne Forandring at forskaffe Vore pommerske og rügenske Undersaatter en Fremtid, hvor de, saavel i Henseende til deres Pligter mod Os, som til deres borgerlige Rettigheder, skulle under Beskyttelse af billige Love ikke meere udgiøres en afsondret Deel af det svenske Folk, men i borgerlig Forening nyde den Forfatning, der i Aarhundrede har fremmet sammes Lykke. - Vi ville altsaa, i Kraft heraf, offentlig erklære, at det svenske Riges Regieringsform af 21de August 1772, Forenings- og Sikkerhedsacterne af 21de Februar og 3die April 1789, de Privil gier og Rettigheder, som de 4 Stænder i Sverrig nyde, samt Riget Sverrigs Lov i Fremtiden skulle udgjøre Vore tydske Staters Fundamental=Love og Grundforfatning hvorefter alle nye Indretninger skulle foranstaltes og iværk sættes. - Ved denne Leilighed ville Vi dog paa det kraftigste forsikkre Vore pommerske Undersaatter, at de, nu og i Fremtiden, aldrig skulle deeltage i den svenske Rigsgields Afbetaling og de Bevillinger og Paalæg, som staae i Forbindelse dermed i Sverrig. Desuden, naar noget forekommer, der egentlig allene angaaer Pommern og Rugen og hvorover, i Overeensstemmelse med den svenske Statsførfatning, Landets Befuldmægtigedes underdanige Erklæringer maae indsendes, ville Vi lade dem sammenkalde til en almindelig Landdag. En slig Sammenkaldelse, hvorom Vi i Naade videre ville forerdne, bliver ogsaa uopholdelig udstedt, og det vil forskaffe Vort Hierte en behagelig Tilfredshed, at see for Vor Trone et tro Folk forsamlet, der, ikke meere misledet af indviklede Forfatninger, kan ved enig Tiltrædelse understøtte Vor landsfaderlige Omhu for dets Lykke, hvori Vefinde Vor største Belønning.